આ પ્રકારે સ્વદેશી જાગરણ મંચે ઈ-કોમર્સના જંગી ખેલાડીઓની તરફેણ કરતી નીતિ-આયોગની નીતિ વિરુદ્ધ યુદ્ધ છેડ્યું છે. એવું લાગે છે કે ભાજપના સમર્થનના આધાર અને કરોડરજ્જુ સમાન નાના રિટેલર્સ અને વેપારીઓને મોટા ખેલાડીઓ બરબાદ કરી રહ્યા છે. મહાજને આ મહિનાના અંતમાં ઈ-કોમર્સ વિશે સરકારની નીતિઓ અંગે એક બેઠક યોજવાનું વિચાર્યું છે. આવી રહેલી ચૂંટણીના સંદર્ભમાં નીતિ આયોગ અને સ્વદેશી જાગરણ મંચ વચ્ચે થનારી અગ્નિવર્ષા હજુ વધુ ઉગ્ર રૃપ ધારણ કરે તેવી શક્યતા છે.